**Dragi učenici!**

**Na početku evo točnih odgovora na pitanja o razumijevanju pročitanoga teksta.**

**Lav, Vještica i ormar**

 Clive Staples Lewis

1. Za pobjedu Narnijaca zaslužan je Edmund.
2. Vještica je pokušala onemogućiti narnijsku vojsku tako što je njihovu vojsku pretvarala u kamen.
3. Edmund je zaustavio Vješticu tako što se probio između triju ljudoždera do mjesta gdje je ona upravo pretvarala u kamen jednoga od Aslanovih leoparda.
4. U njegovu je napadu bilo presudno što ju nije napao izravno, nego je mačem udario po njezinu čarobnom štapiću i tako izbjegao da i on bude pretvoren u kip.
5. Edmund je nakon bitke bio strašno ranjen, prekriven krvlju, otvorenih usta i zelena lica.
6. Lucy mu je spasila život tako što mu je dala piti ljekovitu tekućinu koju je dobila kao božićni dar.
7. Aslan je vratio u život vojnike koji su bili pretvoreni u kamen.
8. Aslan je Edmunda proglasio vitezom.
9. Morske vile i vilenjaci pjevali su u čast novim kraljevima i kraljicama

**A evo i rješenja provjere kondicionala.**

1. Kondicional je **glagolsko vrijeme** / **glagolski način** kojim se izriče

 mogućnost i želja.

1. Kondicionalom prvim izriče se mogućnost i želja u **prošlosti**/**sadašnjosti**.
2. Oba se kondicionala tvore od glagolskog pridjeva **radnoga**/**trpnoga** i

 pomoćnoga glagola **biti**/**htjeti**.

1. U kondicionalu prvom pomoćni je glagol u **prezentu**/**aoristu**,

 a u kondicionalu drugom pomoćni je glagol u **perfektu** / **kondicionalu**

 **prvom**.

**Slijedi nekoliko zadataka za vježbu kondicionala. Riješite zadatke (ne šaljite mi ih, dobit ćete točne odgovore sljedećega dana).**

**Kao i nakon imperativa, napišite u *Teamsu* u kanalu *Hrvatski jezik* poruku je li vam jasan kondicional, pitajte ako nešto nije jasno i zatražite dodatna objašnjenja.**

1. **Prepiši iz teksta glagole u kondicionalu prvom.**

 Otvorio bi kutiju od dvanaest bojica i stavio bi je ispred sebe na klupu.

 Učitelj bi razdijelio crtanke i zadao bi temu. „Možete crtati olovkom,

 suhom ili tintanom, crvenom i modrom, a tko ima i boje, može i njima.“ A

 mi bismo jedva dočekali da možemo početi.

 (prema tekstu *Kruh sv. Ante* I. I. Ramljaka)

**2. Prepiši rečenice tako da podcrtane perfekte zamijeniš glagolima u**

 **kondicionalu prvom.**

Petar **je pogledao** prema njima.

 **Primijetili smo** to prije njih.

 **Upozorili ste** nekog drugog.

**3. Zadatak ima dva dijela.**

* **Napiši zadane rečenice kao upitne pomoću čestice *li*.**
* **Napiši zadane rečenice kao niječne.**

Čulo bi se samo šuškanje papira.

Ozbiljno bismo se prihvatili posla.

**4.** **Razvrstaj iz teksta glagolske oblike na odgovarajuće mjesto u tablici.**

 **Znalo se** da za knjige **bijaše** teško **izdvojiti** novac i da **je** to posljednje što

 **bi** očevi **kupili**, a sad **će** najednom knjiga **biti** koliko ti srce **želi**.

 (prema tekstu *Kruh sv. Ante* I. I. Ramljaka)

|  |  |  |  |  |  |
| --- | --- | --- | --- | --- | --- |
| INFINITIV | PREZENT | KRNJI PERFEKT | IMPERFEKT | FUTUR I. | KONDICIONAL I. |
|  |  |  |  |  |  |
|  |  |  |  |